Pixar

Pixar on tietokoneanimaatioihin erikoistunut yhdysvaltalainen animaatiostudio, joka oli keskeisessä roolissa tietokoneanimaatioiden kehityksessä. Yhtiö sai alkunsa Lucasfilmin digitaalisesta animaatio-osastosta. Steve Jobs, yksi Applen perustajista, osti osaston George Lucasilta vuonna 1986. Jobs ja Edwin Catmull perustivat sen pohjalta uuden yhtiön. == Historia == Pixarin alku on 1970-luvulla New York Institute of Technologyssa (NYIT), jossa joukko tietojenkäsittelytieteilijöitä osallistui tietokonegrafiikan tutkimukseen. Vuonna 1979 Ed Catmull palkattiin Lucasfilmille ja joukko hänen kollegoitaan seurasi. Vuonna 1986 Lucasfilm teki tietokoneisiin liittyvästä toiminnastaan erillisen, josta Steve Jobs osti määräävän aseman ollessaan NeXT-yhtiön johdossa. Catmullista tuli Pixarista nimetyn uuden yhtiön toimitusjohtaja. Pixar myi laitteistokehityksensä vuonna 1990. John Lasseterin tekemät lyhytelokuvat, jotka käyttivät yhtiön kehittämää ohjelmistoa saivat arvostusta ja yhtiö solmi sopimuksen Disneyn kanssa kolmen animoidun elokuvan kehittämisestä ja tuottamisesta. Yhtiö käyttää itse kehittämäänsä RenderMan- ohjelmistoa ja lisensoi sitä myös ulkopuolisille. Pixar pyrki aluksi kehittämään vaativaan käyttöön sopivia tietokonejärjestelmiä. John Lasseterin tekemät lyhyet animaatiot, joilla järjestelmää esiteltiin, herättivät suurta ihastusta. Näistä lyhytfilmeistä tunnetuin on Luxo Jr., jonka päähahmo esiintyy myös Pixarin tunnuksessa. Pixar ei ole pelkästään animaatiostudio vaan myös animaatioteknologian kehittäjä ja RenderMan-ohjelmistoa käytetään useiden elokuvien erikoistehosteiden viimeistelyyn. Ohjelmaa on käytetty muun muassa Taru sormusten herrasta -elokuvatrilogiassa, Matrix-elokuvissa sekä luonnollisesti Pixarin omissa animaatioelokuvissa. 24\. tammikuuta 2006 The Walt Disney Company ilmoitti ostavansa Pixarin 7,4 miljardilla dollarilla. Sopimuksen mukaan Steve Jobsista tuli Disneyn hallituksen jäsen ja suurin yksittäinen omistaja. Pixar säilyi osittain erillisenä yksikkönä, ja sen tekemät elokuvat saivat brändin Disney Pixar. == Pitkät animaatioelokuvat == * Toy Story – leluelämää (Toy Story, 1995) * Ötökän elämää (A Bug's Life, 1998) * Toy Story 2 (1999) * Monsterit Oy (Monsters, Inc. 2001) * Nemoa etsimässä (Finding Nemo, 2003) * Ihmeperhe (The Incredibles, 2004) * Autot (Cars, 2006) * Rottatouille (Ratatouille, 2007) * WALL-E (2008) * Up – kohti korkeuksia (Up, 2009) * Toy Story 3 (2010) * Autot 2 (Cars 2, 2011) * Urhea (Brave, 2012) * Monsterit-yliopisto (Monsters University, 2013) * Inside Out – mielen sopukoissa (Inside Out, 2015) * Kunnon dinosaurus (The Good Dinosaur, 2015) * Doria etsimässä (Finding Dory, 2016) * Autot 3 (Cars 3, 2017) * Coco (2017) * Ihmeperhe 2 (The Incredibles 2, 2018) * Toy Story 4 (2019) * Eteenpäin (Onward, 2020) * Soul – Sielun syövereissä (Soul, 2020) * Luca (2021) * Punainen (Turning Red, 2022) * Lightyear (2022) * Elemental (2023) * Inside Out – mielen sopukoissa 2 (Inside Out 2, 2024) * Elio (2025) * Hoppers (2026) * Toy Story 5 (2026) * Ihmeperhe 3 (The Incredibles 3, TBA) == Lyhytanimaatiot == * Andrén ja Wally B:n seikkailut (The Adventures of André and Wally B., 1984), myös Toy Story -DVD:n yhteydessä * Luxo Jr. (Luxo Jr., 1986) ** näytettiin elokuvateattereissa Toy Story 2:n yhteydessä * Redin uni (Red's Dream, 1987) Toy Story -DVD:n yhteydessä Europpassa * Tin Toy (Tin Toy, 1988) ** julkaistiin Toy Story -elokuvan VHS-version erikoispainoksessa Amerikassa * Knick Knack (Knick Knack, 1989) ** editoitu versio näytettiin elokuvateattereissa Nemoa etsimässä -elokuvan yhteydessä * Light & Heavy (Light & Heavy, 1991) * Yllätys (Surprise, 1991) * Gerin peli (Geri's Game, 1997) ** näytettiin elokuvateattereissa Ötökän elämää -elokuvan yhteydessä * Lintuset (For the Birds, 2000) ** näytettiin elokuvateattereissa Monsterit Oy -elokuvan yhteydessä * Masin uusi auto (Mike's New Car, 2002) ** julkaistiin Monsterit Oy -VHS:llä ja -DVD:llä * Rytmisatu (Boundin' , 2003) ** näytettiin elokuvateattereissa Ihmeperheen yhteydessä * Jaskan isku (Jack-Jack Attack, 2005) ** julkaistiin Ihmeperhe-DVD:llä * Yhden miehen yhtye (One Man Band, 2005) ** näytettiin elokuvateattereissa Autot-elokuvan yhteydessä * Martti ja aavevalo (Mater and the Ghostlight, 2006) ** julkaistiin Autot-DVD:llä * Siepattu (Lifted, 2006) ** näytettiin elokuvateattereissa Rottatouillen yhteydessä * Rotta, ystävä (Your Friend the Rat, 2007) ** julkaistiin Rottatouille-DVD:llä *Presto, 2008 ** näytettiin elokuvateattereissa WALL•E-elokuvan yhteydessä * BURN-E, 2008 ** julkaistiin WALL•E-DVD:llä * Puolipilvistä (Partly Cloudy, 2009) ** näytettiin elokuvateattereissa Up – kohti korkeuksia -elokuvan yhteydessä * Dogin salainen tehtävä (Dug's Special Mission, 2009) ** julkaistiin Up – kohti korkeuksia -DVD:llä * Autot Pätkis: Martin tarinatalli (Cars Toon: Mater’s Tall Tales, 2008–2010) ** 9-osainen TV- sarja, joka kertoo pääasiassa Martista. Julkaistu DVD:lle. Yksi osa, Tokio- Martti (Tokyo Mater), näytettiin elokuvateattereissa Bolt-elokuvan yhteydessä. * Päivä ja Yö (Day & Night, 2010) ** näytettiin elokuvateattereissa Toy Story 3 -elokuvan yhteydessä * Toy Story: Havaijilainen loma (Hawaiian Vacation, 2011) ** näytettiin elokuvateattereissa Autot 2 -elokuvan yhteydessä * La Luna, 2012 ** näytettiin elokuvateattereissa Urhea-elokuvan yhteydessä == Dokumenttielokuvia == * Leslie Iwerks: Pixarin tarina (The Pixar Story) USA, 2007. 1 h 28 min. == Lähteet == ==Aiheesta muualla== * YLE: Pixar lopettaa jatko-osien tehtailun: "Keskitymme vain uusiin ideoihin" Luokka:Seulonnan keskeiset artikkelit